Diane Morgan

Actores, digrifwraig ac awdures o Loegr yw Diane Morgan (ganwyd 5 Hydref 1975). Mae hi'n nodedig am bortreadu'r cymeriad Philomena Cunk a gychwynodd fel cyfrannwr i raglen Charlie Brooker's Weekly Wipe (2013–2020). Aeth ymlaen i serennu yn y cyfresi ffug-ddogfen Cunk on Britain (2018), Cunk on Earth (2022), a'r rhaglen arbennig estynedig Cunk on Life (2024).

Chwaraeodd hefyd Liz yn y comedi sefyllfa Motherland ar BBC Two (2016–2022) a Kath yn y gyfres gomedi dywyll After Life ar Netflix (2019–2022). Ysgrifennodd a serennodd yn y gyfres gomedi Mandy ar BBC Two (2019–presennol).

 Bywyd cynnar 
Ganwyd Morgan yn Farnworth, Manceinion Fwyaf ar 5 Hydref 1975, i Peter, ffisiotherapydd, ac Eirwen (née Roderick) sy'n Gymraes; priodasant ym 1968. Mae ganddi un brawd hŷn, Stephen, a aned ym 1969. Fe'i magwyd yn Farnworth a Kearsley a mynychodd Ysgol George Tomlinson yn Kearsley. Pan oedd hi'n 20 oed, aeth i astudio yn Ysgol Actio East 15 yn Loughton, Essex. Mewn cyfweliad yn Awst 2020 dywedodd: "There were a few actors on my father's side of the family: Julie Goodyear, Frank Finlay and Jack Wild. What a dynasty. We're like the Redgraves. Julie's got a touch of the Mandys, actually. Maybe I could cast her as Mandy's mum."

 Gyrfa 
Cafodd Morgan rôl actio fychan fel Dawn yn Phoenix Nights gan Peter Kay, cyn cymryd nifer o swyddi amrywiol, gan gynnwys fel cynorthwyydd deintyddol, telemarchnatwr, piliwr tatws mewn siop sglodion, gwerthu cynnyrch Avon, a rhoi tabledi llyngyr mewn bocsys mewn ffatri. Yn 30 mlwydd oed, gwnaeth ei hymgais gyntaf ar gomedi stand-yp. Daeth yn ail yng ngwobr Act Newydd y Flwyddyn Hackney Empire yn 2006, ac yn ail yng Ngwobrau Menywod Doniol 2006.

Yn ddiweddarach, ffurfiodd Morgan a Joe Wilkinson ddeuawd comedi sgets o'r enw "Two Episodes of Mash". O 2008 ymlaen, fe wnaethon nhw berfformio yng Ngŵyl Ymylol Caeredin am dair blynedd yn olynol, ac yn 2010, fe wnaethon nhw ymddangos ar sioe newyddion ddychanol Robert's Web a gyflwynwyd gan Robert Webb. Yn 2012, cafodd y ddeuawd ail gyfres radio ar y BBC (gyda David O'Doherty yn serennu ar y cyd), ac ymddangosodd hi yn Live at the Electric ar BBC Three. Yn yr un flwyddyn, ymddangosodd yng nghomedi Him & Her, a oedd yn cynnwys Wilkinson, ac yn 2013, chwaraeodd Nicola yn y gyfres deledu Pat & Cabbage. Yn 2014, gwnaeth ymddangosiad yn y gyfres deledu Utopia ar Channel 4, fel Tess.

Yn 2015, ymddangosodd mewn dwy bennod o Drunk History. Ymddangosodd ar y sioeau oanel Mock the Week yn 2010 a 2011 a Would I Lie to You? a ffilmiwyd ar 13 Mai 2016 a 19 Mai 2018. Roedd hi'n westai ar Have I Got News For You ym mis Ebrill 2015 ac Ebrill 2016, a chyflwynodd y rhaglen ym mis Mai 2023.

Ym mis Awst 2025, cyhoeddwyd bod Morgan yn gystadleuydd ar ail gyfres LOL: Last One Laughing UK.

 Philomena Cunk 
Efallai bod Morgan yn fwyaf adnabyddus am ei phortread o Philomena Cunk, cyfwelydd a sylwebydd di-glem, anwybodus, ond eto'n ddiffuant, sy'n ceisio esbonio hanes, diwylliant a materion cyfoes. Ymddangosodd y cymeriad gyntaf ar Charlie Brooker's Weekly Wipe (2013–2015), gan gynnwys fel cyflwynydd eitem rheolaidd o'r enw "Moments of Wonder". Ers hynny mae Cunk wedi ymddangos mewn cyfresi ffug-ddogfen eraill a gynhyrchwyd yn arbennig iddi. Ym mis Mai 2016, cyflwynodd Cunk on Shakespeare ar BBC Two.  Ym mis Rhagfyr 2016, cyflwynodd Cunk on Christmas ar BBC Two.  Ym mis Ebrill 2018, darlledwyd y ffug-ddogfen hanesyddol pum rhan Cunk on Britain ar BBC Two. 

Ym mis Rhagfyr 2019, ymddangosodd Morgan fel Cunk mewn penodau byr o Cunk and Other Humans, unwaith eto ar BBC Two. Dychwelodd mewn pennod arbenig o Charlie Brooker's Weekly Wipe o'r enw "Antiviral Wipe", am bandemig COVID-19, ym mis Mai 2020. Cychwynodd cyfres arall, Cunk on Earth, ym mis Medi 2022. Am ei pherfformiad yn y gyfres hwn, enwebwyd Morgan am Wobr Deledu'r Academi Brydeinig am y Perfformiad Comedi Benywaidd Gorau. Yn 2024, ymddangosodd Morgan fel Cunk yn y rhaglen estynedig arbennig Cunk on Life, a ddarlledwyd ym mis Rhagfyr 2024 ar BBC Two. Enillodd y rhaglen yma enwebiad Gwobr Primetime Emmy i Morgan am Ysgrifennu Rhagorol ar gyfer Rhaglen Arbennig Amrywiaeth.

 Rhannau eraill 
Chwaraeodd Morgan ran arbenigwr cysylltiadau cyhoeddus yn y ffilm David Brent: Life on the Road (2016). Chwaraeodd y cymeriad Sharon yn y ffilm Me Before You, gyda Emilia Clarke a Sam Claflin yn serennu. Mae hi wedi ymddangos hefyd mewn sawl ffilm fer, gan gynnwys The Boot Sale. Yn 2010 rhoddwyd y ffilm ar y rhestr fer yng nghystadleuaeth ffilmiau Virgin Media Shorts.

Yn 2016, chwaraeodd Morgan ran Mandy yn y ddrama gomedi Rovers ar Sky One, gan ymddangos ym mhob un o chwe phennod y gyfres gyntaf a ddarlledwyd. Ymddangosodd yn y rhaglen beilot ar gyfer y gomedi We the Jury fel Olivia, ar BBC2."We the Jury", BBC Two, 5 September 2016. Roedd hefyd yn chwarae rhan y dderbynnydd Talia yn nrama gomedi Sky, Mount Pleasant, a Liz yn y comedi sefyllfa Motherland ar BBC Two.

Mae Morgan yn chwarae rhan Kath yn y gyfres gomedi ddu After Life ar Netflix, a ysgrifennwyd gan Ricky Gervais. Serennodd yn y sitcom The Cockfields ar sianel Gold, unwaith eto ochr yn ochr â Wilkinson, ac yn y ddrama gomedi Frayed yn 2019. Hefyd yn 2019, ysgrifennodd, cyfarwyddodd a serennodd yn y rhaglen gomedi fer Mandy ar BBC2, a ddisgrifiwyd fel "comedi gan Diane Morgan am Mandy, menyw sydd wir, wir eisiau soffa, ac yn fodlon gwneud unrhywbeth i'w chael". Ymddangosodd Carol Decker fel ei hun yn y rhaglen. Dychwelodd y cymeriad ym mis Awst 2020 ar gyfer cyfres lawn o Mandy, gyda Shaun Ryder, Maxine Peake, a Natalie Cassidy mewn rolau gwadd. Darlledwyd rhaglen Nadolig arbennig, We Wish You a Mandy Christmas, yn seiliedig yn fras ar A Christmas Carol, ym mis Rhagfyr 2021.

Hefyd yn 2020, chwaraeodd y cymeriad Gemma Nerrick yn y ffilm ffug-ddogfen Death to 2020, a grëwyd gan Charlie Brooker ac Annabel Jones.  Ail-chwaraeodd yr u rhan yn Death to 2021. Lleisiodd y cymeriad 105E yn y gyfres animeiddiedig Elliott from Earth ar Cartoon Network yn 2021.

Ym mis Ebrill 2022 serennodd Morgan fel Donna ym mhennod gyntaf seithfed gyfres Inside No. 9.  Ym mis Rhagfyr 2022, ail-chwaraeodd Morgan ei rhan fel Liz ar Motherland ar gyfer rhaglen arbennig y Nadolig.

 Bywyd personol 
Mae Morgan yn byw yn ardal Bloomsbury yn Llundain gyda'i chariad Ben Caudell, sy'n ddirprwy gyfarwyddwr comedi gyda'r BBC.

Yn Mai 2016, mewn cyfweliad gyda Stuart Jeffries ar gyferThe Guardian dywedodd: "I've always wanted to make people laugh. It's been my only ambition, ever since my dad introduced me to the genius of the great comedians: Tony Hancock, Woody Allen, people like that. While other kids were into New Kids on the Block, I was into Harold_Lloyd and Stan_Laurel. I'm still like that. I don't have any hobbies."

Ym mis Gorffennaf 2023, dyfarnwyd doethuriaeth er anrhydedd i Morgan gan Brifysgol Bolton, am ei chyfraniad i deledu a chomedi.

Mae Morgan yn figan ac yn ymgyrchydd dros hawliau anifeiliaid. Ym mis Gorffennaf 2019 cymerodd gi achub, a elwir yn Robert "Bovril" Morgan, ac ymddangosod y ci mewn rhaglen arbennig Nadolig Mandy yn 2021. Yn 2025, daeth yn noddwr elusen i ganolfan achub cathod yn Aberdâr, lle mae ei mam yn byw.

Yn 2025 olrheiniodd Morgan hanes ei theulu mewn pennod o gyfres achau’r BBC Who Do You Think You Are?.

 Ffilmyddiaeth 

 Ffilm 
BlwyddynTeitlRhanNodiadau2003La jalousieSallyFfilm fer2009Mr. RightBlue Team Woman2010The Boot SaleDianeFfilm fer2012Get LuckyBetting Shop KeeperComplaintsFideo fer2013Cheese by MouthValFfilm ferAlan Partridge: Alpha PapaGirl in crowd2014Paradise MalesPamFfilm ferWhat's Wrong?Woman2015BaguettesWoman on bench2016Me Before YouSharonDavid Brent: Life on the RoadBriony Jones2017Funny CowMargaret2018ThawedDianeFfilm fer; hefyd awdur2020Death to 2020Gemma Nerrick2021Death to 20212024Wallace & Gromit: Vengeance Most FowlOnya DoorstepLlais2025Rogue TrooperColonel Logan

 Teledu 
BlwyddynTeitlRhanNodiadau2002Phoenix NightsDawnPennod: "Stars in their Eyes"; heb gydnabyddiaeth2010Robert's WebHerself4 pennod, ffuglennol, fel rhan o Two Episodes of Mash2011–2012Mount PleasantTalia12 pennod2012The Royal BodyguardSharonPennod: "Bullets over Broad Street"Games OnElaine PriceFfilm fer: "XXXL"The Work ExperienceSusan Butler6 pennodHim & HerGina3 pennod2012–2014Live at the ElectricHerself24 pennod, ffuglennol, fel rhan o Two Episodes of Mash2013Pat & CabbageNicola6 pennodFreshersNarrator2013–2020Charlie Brooker's Weekly WipePhilomena Cunk18 pennod, 6 rhaglen arbennig2014UtopiaTess2 pennodThe MimicPsychoanalystCyfres 2: Pennod 3Roisin Conaty: Onwards and OnwardsBook Group OrganiserPennod 3: "Promises"2015UncleSuzanCyfres 2: Pennod 5So AwkwardMrs LazarusCyfres 1: Pennod 9Three Kinds of StupidMittens2016Cunk on ShakespearePhilomena CunkRoversMandy6 pennodWe the JuryOliviaPennod peilotDamnedPhoebe RavenscroftCyfres 1: Pennod 4Cunk on ChristmasPhilomena Cunk2016–2022MotherlandLiz20 pennod2018Cunk on BritainPhilomena Cunk5 pennodChris P. DuckTracey6 pennod2018–2019The ArchiveologistsLlais yn unig; 6 pennod; hefyd awdur2019The CockfieldsDonna3 pennodCunk & Other Humans on 2019Philomena Cunk6 pennod pum munud2019–2021FrayedFiona12 pennod2019–2022After LifeKath18 pennod2019–presennolMandyMandy Carter26 pennod; hefyd crëuwr, awdur, cyfarwyddwr a chynhyrchydd gweithredol2021Elliott from Earth105ELlais yn unig; 2 pennodIntelligenceCharlotte3 pennod2022Inside No. 9DonnaCyfres 7: Pennod 1The SandmanGryphonLlais yn unig; Pennod : "Dream of a Thousand Cats"Cunk on EarthPhilomena CunkOur Boarding SchoolNarrator2024The Completely Made-Up Adventures of Dick TurpinMaureenPennod 4: "Curse of the Reddlehag"The Underdog: Josh Must WinNarratorCunk on LifePhilomena CunkRhaglen arbennig estynedig2025The Power of ParkerMic3 pennodKiffSecretary MomRhan lleisiol, Cyfres 2 Pennod 22: "PS You're Fired"Phineas and FerbChowdinaRhan lleisiol, Cyfres 5 Pennod 33: "Bread Bowl Hot Tub"2026LOL: Last One Laughing UKHerselfCystadleuydd; Cyfres 2VisionQuestAlley catsOliveRhan lleisiolTBAAnn DroidLinda Cyd-awdur a chynhyrchydd gweithredol

 Cyfeiriadau 

Dolenni allanol
 Proffil ar wefan asiant


Categori:Genedigaethau 1975
Categori:Actorion teledu benywaidd o Loegr
Categori:Actorion ffilm benywaidd o Loegr
Categori:Comedïwyr o Loegr
Categori:Pobl o Loegr o dras Gymreig